Vf dem berge vnd in dem tal
Vf dem berge vnd in dem tal·
hebt sich aber der vogelin schal·
húre als ê·
gruͤner kle·
rvme es winter dv tůst we·

Die bǒme die da stv̊nden in grise·
die habent alle ir núwes rise
vogelin vol·
das tůt wol·
da von nimt der meie den zol·

Ein altú mit dem tode vaht·
beide tac vn ǒch die naht·
dú spranc sider·
als ein wider·
vnd sties die ivngen alle nider·

Deutsche Philologie
Deutschland
13. Jahrhundert
Mittelhochdeutsch
Versdichtung
Neidhart
Codex Manesse